Zelenski cere instalarea de panouri solare pe școli și spitale, pentru că Rusia bombardează sistemul energetic
Președintele ucrainean Volodimir Zelenski a ordonat joi autorităților să instaleze cât mai rapid pe clădirile școlilor și spitalelor panouri solare și instalații de stocare a energiei electrice, ca soluție pentru deficitul de energie provocat de atacurile rusești repetate cu rachete și drone asupra sistemului energetic al Ucrainei.